Diari Oficial de la Generalitat Valenciana


Sumari del DOGV 359, del 02-04-1986 (1986/805976)

ORDRE de 7 de març de 1986, de la Conselleria de Treball i Seguretat Social sobre ajudes urgents a la desocupació agrícola.
---------------------------------------------------------------------------------------------------------------------------

### Dades del document

Número de DOGV
:   359

Data del DOGV
:   02-04-1986

Secció del DOGV
:   ALTRES DISPOSICIONS

Número del document
:   1986/805976


Data del document
:   07-03-1986

Organisme emissor
:   Conselleria de Treball i Seguretat Social

Tipus de document
:   Ordre

Ordre de 7 de març de 1986, de la Conselleria de Treball i Seguretat Social, sobre ajudes urgents a la desocupació agrícola.  
Les gelades produïdes durant els primers dies de 1985 afectaren negativament l'ocupació agrícola, i més la recollida d'agris, la qual cosa motivà l'adopció per part de la Generalitat Valenciana, de mesures urgents i extraordinàries per tal d'atenuar els danys produïts per aquelles, articulades per la Llei 2/85, de 23 de febrer, el Decret 16/85, de 23 de febrer.   
Els efectes de les gelades s'han perllongat a l'actual campanya d'agris, amb una minva de la producció en certes comarques, cosa que ha repercutit en les tasques de recollida i manipulat.   
Per tot això, el Ple de les Corts Valencianes en sessió celebrada el 12 de febrer de 1986 instà el Consell a l?adopció de mesures a fi d'atenuar els efectes de les gelades de l'any passat. I en aquest sentit la Conselleria d'Economia i Hisenda ha prorrogat els crèdits que aquesta atorgà amb aquesta finalitat.   
Per tal d'acomplir l'esmentat acorda aquesta Conselleria de Treball i Seguretat Social adopta una sèrie de mesures urgents i localitzades per fomentar l'ocupació destinades a treballadors afectats per la disminució d'ocupació i amb la finalitat de pal·liar aquesta situació, articulant-se aquesta mesura dins el Programa 991 de Foment a l'Ocupació i sense perjudici d'aquelles altres que s'en puguen arbitrar, complementàries o independents d'aquesta, per altres Administracions,   
ORDENE:  
Article primer  
S'estableix una Línia d'Ajudes per a desenvolupar actuacions urgents i immediates envers l'atur agrari derivat de les gelades de l'any 1985. Aquestes Ajudes es destinaran a aquelles comarques i localitats afectades de manera substancial en el nombre de jornals realitzats en tasques de recollida i manipulat d'agris.   
Article segon  
La dotació pressupostària del programa serà de 85.574.643 de pessetes (cinquanta milions de pessetes), que s'instrumentaran a través de subvencions als Ajuntaments de les zones afectades a fi de realitzar obres o serveis.   
Les subvencions es destinaran a finançar parcialment els costos de mà d'obra per a l'execució d'aquestes obres o serveis.   
Els treballadors hauran d'acomplir el requisit d'haver-hi treballant durant les dues darreres campanyes en la recollida o manipulat d'agris.   
Article tercer  
Les corporacions Locals que pretenguen acollir-se als beneficis establerts en aquesta Ordre ho sol·licitaran, remetent a la Conselleria de Treball i Seguretat Social el model de sol·licitud que figura com a Annex núm. 1 a aquesta Ordre, degudament formalitzat, havent d'adjuntar-hi:   
a) Memòria o projecte de l'obra o servei a realitzar.   
b) Relació i documentació dels treballadors a contractar.   
c) Pressupost total de l'obra o servei.   
Article quart. Pagament.   
Una vegada aprovada la subvenció sol·licitada, la Conselleria de Treball i Seguretat Social lliurarà immediatament el 50% de l'import, lliurant-se el 50% restant quan la corporació corresponent haja justificat les despeses fefaentment.   
Article cinqué. Justificació de despeses.   
En el termini de 15 dies des de la terminació de l'obra o servei l?Ajuntament corresponent haurà de remetre a la Conselleria de Treball i Seguretat Social, còpia de les nòmines corresponents als jornals pagats.   
DISPOSICIONS ADDICIONALS  
Primera  
La Conselleria de Treball i Seguretat Social, per a l'atorgament de les ajudes establerts en aquesta Ordre, podrà demanar prèviament informe a la Conselleria d'Agricultura.   
Segona   
Als efectes del que disposa l'article l d'aquesta Ordre es declaren zones preferents les següents:   
- Castelló: Plana Baixa.   
DISPOSICIO FINAL  
Aquesta Ordre entrarà en vigor a l'endemà de la publicació al Diari Oficial de la Generalitat Valenciana.   
València, 7 de març de 1986.   
El Conseller de Treball i Seguretat Social,  
MIQUEL DOMENECH I PASTOR  
ANNEX NUM. 1  
DOCUMENTACIO DE LES PROPOSTES D'OBRES  
DOCUMENTACIO DE LES DADES DE COBRA QUE EL PLE DE LA CORPORACIO LOCAL D PRESENTA, PER A SOL·LICITAR LES AJUDES ESTABLERTS  
EN L'ORDRE DE LA CONSELLERIA DE TREBALL I SEGURETAT SOCIAL SOBRE AJUDES URGENTS A LA URGENTS A LA DESOCUPACIO AGRICOLA.  
1. Localització de l?obra o servei   
2. Caracterització:  
2.1 Denominació del projecte   
2.2 Objectiu   
2.3 Data prevista d'inici i final   
 Duració en setmanes   
3. Nombre de Treballadors necessaris per a realitzar l'obra o servei  
3.1 Salari brut (per categories)   
3.2 Import mà d?obra   
4. Cost total de l'obra o servei   
 Materials i Maquinària   
 Salaris   
 Seguretat Social   
 Transport   
 Altres,   
5. Quantia total de la subvenció sol·licitada   
 a de de 1986  
L'ALCALDE  
1.A. Memòria o projecte de l'obra o servei a realitzar.  
1.B. Relació i documentació dels treballadors a contractar.  
1.C. Pressupost total de l'obra. o servei.